**Roberts Jekimovs** (s. 11. marraskuuta 1989 Riika, Latvian SNT, Neuvostoliitto) on latvialainen jääkiekkoilija, joka pelaa Tanskan Metal Ligaenin Herning Blue Foxissa. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Jekimovs Saimaan Pallon paidassa syyskuussa 2011.
Jekimovs pelasi ensimmäiset miesten pelinsä kaudella 2005–2006 Latvian pääsarjassa edustaen SK Rīga/LSPA:ta. Hän siirtyi sieltä kaudeksi 2008–2009 Ruotsiin ja Brynäs IF:n J20-junioreihin. Jekimovs voitti keväällä 2009 J20 SuperElitin mestaruuden. Kesällä 2009 latvialainen KHL-joukkue Dinamo Riika varasi hänet 36. pelaajana.

Kaudeksi 2009–2010 Jekimovs palasi kotimaahansa ja siirtyi pelaamaan Dinamo-Juniors Riian riveihin. Joukkue pelasi Valko-Venäjän pääsarjaa. Jekimovs siirtyi tammikuussa 2010 Mestis-joukkue Jokipoikiin loppukauden mittaisella sopimuksella. Hän oli ennen siirtoaan Dinamo-Juniors Riian kolmanneksi paras pistemies. Jekimovs voitti keväällä 2010 Mestiksen-mestaruuden.

Toukokuussa 2010 Jekimovs teki vuoden mittaisen jatkosopimuksen Jokipoikien kanssa. Hän oli kaudella 2010–2011 joukkueen paras pistemies tehoilla 24+19=43, joilla Jekimovs sijoittui myös koko Mestiksen maalipörssissä toiseksi Jukureiden Sami Lähteenmäen jälkeen sekä pistepörssissä neljänneksi hänen kanssaan. Huhut oli viemässä Jekimovsia siirtorajan kynnyksellä sarjatasoa ylemmäs Pelicansin joukkueeseen, mutta hän pelasi kuitenkin kauden loppuun Jokipojissa. Jekimovs valittiin kauden päätteeksi Mestiksen ensimmäiseen tähdistökentälliseen.

Jekimovs siirtyi kolmen Riiassa pelatun harjoitusottelun mittaiselle näytille sarjatasoa ylemmäs SM-liigaan Saimaan Palloon elokuussa 2011. Hän jatkoi sen jälkeen try-out-sopimustaan kuukaudella ja sai lokakuussa 1+1-vuotisen sopimuksen. Jekimovs kuului alkukaudella 2011–2012 kenties koko SM-liigan parhaimpiin ulkomaalaispelaajiin, mutta hän joutui tammikuussa 2012 olkapäävamman takia noin kuukaudeksi sivuun. Toivuttuaan Jekimovs jäi lopulta pieneen rooliin. Huhtikuussa 2012 SaiPa käytti hänen sopimuksessaan olleen option ja Jekimovs teki näin ollen vuoden mittaisen jatkosopimuksen joukkueen kanssa.

Kaudella 2012–2013 Jekimovs oli tehoilla 16+11=27 SaiPan toiseksi paras maalintekijä Jesse Mankisen kanssa sekä kolmanneksi paras pistemies Jaakko Rissasen ja Brian Salcidon kanssa. Kaudeksi 2013–2014 hän siirtyi kaksivuotisella sopimuksella Tampereen Ilvekseen. Kauden päätteeksi, kesäkuussa 2014 Jekimovsin sopimus kuitenkin purettiin yhteisymmärryksessä joukkueen kanssa. Saman vuoden syyskuussa hän siirtyi try-outille Itävallan Erste Bank Eishockey Ligan Graz 99ersiin, jossa Jekimovs jäi kuitenkin ilman jatkosopimusta marraskuussa. Jouluaattona hänet varannut KHL-joukkue Dinamo Riika kauppasi Jekimovsin oikeudet Atlantiin vaihdossa kesän 2015 viidennen kierroksen varausvuoroon. Hän siirtyi samalla Atlantin vahvuuteen. Jekimovs pelasi siellä loppukaudella kaksi ottelua.

Kesällä 2015 Jekimovs kävi Dinamo Riian KHL-joukkueen testissä, mutta hän jäi kuitenkin ilman jatkosopimusta. Hän aloitti kauden 2015–2016 pelaamalla kaksi ottelua kotimaassaan HK Prizma Riian joukkueessa, jonka jälkeen Jekimovs siirtyi Tanskan Metal Ligaenin Gentofte Starsiin syyskuussa 2015. Hän oli kaudella 2015–2016 joukkueen paras pistemies, maalintekijä ja syöttäjä tehoilla 20+24=44. Kaudeksi 2016–2017 Jekimovs siirtyi samassa liigassa pelaavan Herning Blue Foxin riveihin.

### Maajoukkueura

Jekimovs edusti Latviaa MM-kilpailuissa vuosina 2009 ja 2013. Hän pelasi myös Sotšin olympiakisojen karsinnoissa, jotka päättyivät joukkueen osalta E-lohkon voittoon ja paikkaan varsinaisessa olympiaturnauksessa.

Jekimovsilla on paljon kokemusta myös Latvian ikäkausimaajoukkueista. Hänellä on lohkokulta (2008) ja -hopea (2007) alle 20-vuotiaiden I-divisioonan MM-kilpailuista sekä lohkokulta (2006) alle 18-vuotiaiden I-divisioonan MM-kilpailuista. Jekimovs pelasi myös alle 20-vuotiaiden MM-kilpailuissa 2009, ylimmällä sarjatasolla. Hän oli tehoilla 4+3=7 Latvian paras pistemies sekä maalintekijä yhdessä Roberts Bukartsin kanssa. Joukkueen varakapteenina toiminut Jekimovs valittiin Suomea vastaan pelatun ottelun päätteeksi Latvian ottelun parhaaksi pelaajaksi. Turnauksen päätteeksi hänet palkittiin Latvian yhtenä kolmesta parhaasta pelaajasta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | SK Rīga/LSPA | Latvia | 20 | 6 | 3 | 9 | 16 | – | – | – | – | – |  |  |  |  |  |  | U18d1 | 5 | 0 | 2 | 2 | 2 |
| 2006–2007 | SK Rīga/LSPA | Latvia | 48 | 14 | 12 | 26 | 22 | – | – | – | – | – |  |  |  |  |  |  | U18 | 6 | 0 | 2 | 2 | 4 |
|  |  |  |  |  |  |  |  |  |  |  |  |  |  |  |  |  |  |  | JMMd1 | 5 | 0 | 1 | 1 | 2 |
| 2007–2008 | SK Rīga/LSPA | Latvia | 45 | 19 | 34 | 53 | 42 | – | – | – | – | – |  |  |  |  |  |  | JMMd1 | 5 | 3 | 5 | 8 | 2 |
| 2008–2009 | Brynäs IF | SuperElit | 38 | 10 | 11 | 21 | 45 | 7 | 0 | 0 | 0 | 2 |  |  |  |  |  |  | JMM | 6 | 4 | 3 | 7 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 4 | 0 | 0 | 0 | 4 |
| 2009–2010 | Dinamo-Juniors Riika | BXL | 19 | 8 | 18 | 26 | 14 | – | – | – | – | – |
|  | Jokipojat | Mestis | 5 | 3 | 3 | 6 | 2 | 9 | 3 | 3 | 6 | 0 |
| 2010–2011 | Jokipojat | Mestis | 47 | 24 | 19 | 43 | 36 | – | – | – | – | – | Ykköstähdistö |
| 2011–2012 | SaiPa | SM-liiga | 43 | 7 | 13 | 20 | 33 | – | – | – | – | – |
| 2012–2013 | SaiPa | SM-liiga | 54 | 16 | 11 | 27 | 20 | 1 | 0 | 0 | 0 | 0 |  |  |  |  |  |  | OQ | 3 | 0 | 2 | 2 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 6 | 1 | 0 | 1 | 2 |
| 2013–2014 | LeKi | Mestis | 2 | 0 | 1 | 1 | 2 | – | – | – | – | – |
|  | Ilves | SM-liiga | 39 | 5 | 6 | 11 | 4 | – | – | – | – | – |
| 2014–2015 | Graz 99ers | EBEL | 8 | 0 | 2 | 2 | 2 | – | – | – | – | – |
|  | Atlant | KHL | 2 | 0 | 0 | 0 | 0 | – | – | – | – | – |
| 2015–2016 | HK Prizma Riika | Latvia | 2 | 3 | 2 | 5 | 4 | – | – | – | – | – |
|  | Gentofte Stars | Tanska | 44 | 20 | 24 | 44 | 20 | – | – | – | – | v |
| 1 kausi | yhteensä | KHL | 2 | 0 | 0 | 0 | 0 | – | – | – | – | – |
| 3 kautta | yhteensä | SM-liiga | 136 | 28 | 30 | 58 | 57 | 1 | 0 | 0 | 0 | 0 |
| 3 kautta | yhteensä | Mestis | 54 | 27 | 23 | 50 | 40 | 9 | 3 | 3 | 6 | 0 |
| 1 kausi | yhteensä | Tanska | 44 | 20 | 24 | 44 | 20 | – | – | – | – | – |
| 1 kausi | yhteensä | EBEL | 8 | 0 | 2 | 2 | 2 | – | – | – | – | – |

Lähteet
-------

* Roberts Jekimovs The Internet Hockey Databasessa (englanniksi)
* Roberts Jekimovs *Elite Prospects*. Everysport Media Group AB.  (englanniksi)

### Viitteet

1. ↑  Ohtonen, Renne: Foxin tähtäin mestaruuden uusimisessa *Jatkoaika.com*.  29.8.2010. Jatkoaika r.y. Viitattu 31.8.2010.
2. 1 2 3 4 5 6  Roberts Jekimovs *Elite Prospects*. Everysport Media Group AB.  (englanniksi)
3. ↑  Jokipojat nappasi latvialaishyökkääjän *Jatkoaika.com*.  28.1.2010. Jatkoaika r.y. Viitattu 9.5.2010.
4. ↑  Jokipojille tukku pelaajasopimuksia *Jatkoaika.com*.  28.5.2010. Jatkoaika r.y. Viitattu 30.8.2010.
5. ↑  Pelicans etsii vahvistusta – tämä mies kiikarissa *iltasanomat.fi*.  24.1.2011. Sanoma Media Finland. Viitattu 18.2.2011.
6. ↑  Mestiksen parhaat palkittu *Jatkoaika.com*.  7.4.2011. Jatkoaika r.y. Viitattu 5.10.2011.
7. ↑  Roberts Jekimovs SaiPan testattavaksi *Jatkoaika.com*.  24.8.2011. Jatkoaika r.y. Viitattu 5.10.2011.
8. ↑  Jekimovs kuukaudeksi SaiPan testiin *Jatkoaika.com*.  4.9.2011. Jatkoaika r.y. Viitattu 5.10.2011.
9. ↑  Jekimovs vakuutti SaiPan *Jatkoaika.com*.  5.10.2011. Jatkoaika r.y. Viitattu 5.10.2011.
10. ↑  Roberts Jekimovs palaa kakkosketjuun *esaimaa.fi*.  14.2.2012. Sanoma Lehtimedia Oy. Viitattu 16.3.2012.
11. ↑  SaiPa lunasti Jekimovsin option *Jatkoaika.com*.  26.4.2012. Jatkoaika r.y. Viitattu 29.8.2012.
12. ↑  Ilvekselle tukku pelaajasopimuksia *Jatkoaika.com*.  17.4.2013. Jatkoaika r.y. Viitattu 26.5.2013.
13. ↑  Ilves purki Jekimovsin sopimuksen – testimiehet jatkavat *Jatkoaika.com*.  3.6.2014. Jatkoaika r.y. Viitattu 28.12.2014.
14. ↑  Graz holt weiteren Legionär  25.9.2014. Österreichischer Eishockeyverband. Viitattu 28.12.2014. (saksaksi)
15. ↑  Jyrkkiö ei jatka Itävallassa *Jatkoaika.com*.  4.11.2014. Jatkoaika r.y. Viitattu 28.12.2014.
16. ↑  Трансферные новости 24 декабря *khl.ru*.  24.12.2014. КХЛ. Viitattu 28.12.2014. (venäjäksi)
17. ↑  Vanha Ilves-floppi ei mahtunut suomalaisvalmentajan KHL-joukkueeseen  19.7.2015. SuomiKiekko. Viitattu 24.11.2015.
18. ↑  Rudmanis, Didzis: "PRIZMA" SASTĀVĀ JAUNO SEZONU UZSĀKS JEKIMOVS UN GOLOVKOVS  1.9.2015. sportacentrs.com. Viitattu 24.11.2015. (latviaksi)
19. ↑  Liigasta tuttu latvialaistaituri suuntaa Tanskaan kesken kauden  16.9.2015. SuomiKiekko. Viitattu 24.11.2015.
20. ↑  Lettisk ligakending skifter til Herning  6.6.2016. Blue Fox Herning AS.  Arkistoitu 8.8.2016. Viitattu 6.6.2016. (tanskaksi)
21. ↑  Best Players Per Game (pdf) IIHF. Viitattu 6.6.2012. (englanniksi)